जीएम से पहले विकास कार्यों की प्रगति देखने पहुंचे एडीआरएम
कोटा | पश्चिममध्य रेलवे के महाप्रबंधक गिरीश पिल्लई के 10 मार्च के कोटा-नागदा खंड के वार्षिक निरीक्षण को देखते हुए गुरुवार को एडीआरएम पीकेबी मेषराम ने कोटा से विक्रमगढ़ आलोट के बीच चल रहे विकास कार्यों की प्रगति को देखा। इस दौरान वाणिज्य विभाग के अधिकारियों कर्मचारियों ने ट्रेनों प्लेटफार्म पर टिकट चेकिंग अभियान चलाकर 221 प्रकरणों से 65 हजार 890 रुपए जुर्माना वसूला। एडीआरएम मेषराम, सीनियर डीसीएम अमरदीप, सीनियर डीईई वीनित, गुरुवार को कोटा से विक्रमगढ़ आलोट के लिए रवाना हुए। उन्होंने विक्रमगढ़ आलोट में रिटायरिंग रूम, वेटिंग रूम के कामों को देखा। इस बीच ही सीनियर डीसीएम अमरदीप सिंह की निगरानी में कुरलासी, गरोठ, शामगढ़ में किलेबंदी कर यात्रियों के टिकटों की जांच की। इस दौरान कई यात्री प्लेटफार्म से बाहर जाकर टिकट खरीदने लगे।
hne_Deva hin_Deva